ป้องกันไว้ก่อน ปิด วัดพระธาตุลำปางหลวง เริ่ม 30 มี.ค.ป้องกันโควิด-19
เจ้าอาวาสวัดพระธาตุลำปางหลวง ประกาศ ปิดวัดและกิจกรรมต่างๆ ชั่วคราว เริ่ม 30 มี.ค.63 เพื่อป้องกันการแพร่ระบาดของโรคติดต่อเชื้อไวรัสโควิด-19ผู้สื่อข่าวรายงานว่า จากสถานการณ์การแพร่ระบาดของโรคติดเชื้อไวรัสโคโรนา 2019 หรือ โควิด-19 ในหลายจังหวัด ล่าสุดเมื่อวันที่ 29 มี.ค.63 ที่ผ่านมา พระครูพิธานนพกิจ เจ้าอาวาสวัดพระธาตุลำปางหลวง ได้ประกาศ ปิดวัดพระธาตุลำปางหลวงชั่วคราวหลังจากทางรัฐบาลได้มีการขอความร่วมมือคณะสงฆ์ทั่วประเทศ ให้งดหรือหลีกเลี่ยงการจัดการหรือกิจกรรมต่างๆ ที่มีคนมาชุมนุมกันเป็นจำนวนมาก ประกอบกับทั้งทางมหาเถรสมาคมได้มีมติ ลงวันที่ 26 ก.พ.63 เรื่องมาตรการการควบคุมและการป้องกันการแพร่ระบาดของโรคติดต่อเชื้อไวรัสโควิด-19 ฉะนั้น วัดพระธาตุลำปางหลวง จึงขอประกาศปิดวัดและกิจกรรมต่างๆ ชั่วคราว เริ่มตั้งแต่พรุ่งนี้คือ วันที่ 30 มี.ค.63 เป็นต้นไปทั้งนี้ วัดพระธาตุลำปางหลวง จังหวัดลำปางเป็นวัดพระธาตุเก่าแก่ที่มีอายุมากกว่า 1300 ปี อยู่ในเขตพื้นที่อำเภอเกาะคาจังหวัดลำปาง โดย ที่ผ่านมา จะมีประชาชนและนักท่องเที่ยวเดินทางมากันเป็นจำนวนมาก ดังนั้นเพื่อหลีกเลี่ยงการกระจายและแพร่เชื้อทางวัดจึงขอประกาศ เพื่อทำการปิดพื้นที่ในวัด และงดเข้าชมสถานที่ต่างๆ ภายในวัด ตั้งแต่พรุ่งนี้เป็นต้นไปและทางวัดต้องขออภัยในความไม่สะดวกด้วย.
เจ้าอาวาสวัดพระธาตุลำปางหลวง ประกาศ ปิดวัดและกิจกรรมต่างๆชั่วคราว เริ่ม 30 มี.ค.63 เพื่อป้องกันการแพร่ระบาดของโรคติดต่อเชื้อไวรัสโควิด-19
โควิด-19,COVID-19,ไวรัสโคโรนา,ปิดวัดสู้โควิด,วัดพระธาตุลำปางหลวง,ลำปาง,ปิดวัดพระธาตุลำปางหลวง,ข่าวทั่วไป